Đuka Tonči

**Đuka Tonči ** (14. februar 1938, Jelsa, ostrvo Hvar, Hrvatska) srpski i jugoslovenski klarinetista.

## Biografija
**Đuka Tonči** je rođen 14. februara 1938. godine u Jelsi, ostrvo Hvar u Hrvatskoj.

U Beogradu, pri Muzičkoj akdemiji je 1949. godine upisao nižu muzičku školu u klasi renomiranog profesora ''Bruno Bruna''. Srednju muzičku školu upisao je 1951, a završio ju je 1955, takođe u klasi profesora Bruno Bruna.

Muzičku akademiju upisao je još kao maturant srednje muzičke škole, 1955, takođe u klasi prof. Bruno Bruna i završio je 1959. Bio je prvi student koji je u prvoj godini studija na ispitu iz klarineta dobio ocenu 10.

Postdiplomske studije završava 26. septembra 1975. godine na *Fakultetu muzičke umetnosti* u Beogradu, u klasi profesora ''Bruno Bruna''.
Godine 1959. upisuje postdiplomske studije i završava ih 1961. godine. Iste 1961. godine zaposlio se kao klarinetista u Orkestru RTB, da bi 1965. godine dobio mesto prvog klarinetiste.

Od rektora Muzičke akademije bio je predložen za stipendistu u inostranstvu. Punih 6 godina Tonči Đuka je čekao na relizaciju stipendije, da bi 1968. godine od francuske vlade dobio jednogodišnju stipendiju da specijalizira sviranje na klartinetu na *Conservatoire National Superieur de Musique* u Parizu kod čuvenog profesora ''Ulysse Delécluse''.

U vodećem i čuvenom muzičkom konzervatorijumu u Parizu, École Normale de Musique de Paris, 18. 12. 1968. godine imao je koncert, gde je svirao *Concerto abbreviato*, za solo klarinet Petra Bergama. U zgradi Radio televizije Francuske, 8. marta 1969. godine svirao je *Septet* Morisa Ravela u, tada čuvenoj, radio-emisiji „Muzička nedelja francuske“.

Na mestu prvog klarinetiste Orkestra RTB ostaje do penzionisanja, 2003. godine.

## Nagrade i priznanja
* Dobitnik je *Godišnje nagrade studenata* Muzičke akademije.
* Učestvuje na jugoslovenskom *Takmičenju mladih umetnika Jugoslavije* u Zagrebu 1962. godine (II nagrada).
* Godine 1966. učestvuje na jugoslovenskom *Takmičenju mladih umetnika Jugoslavije* u Zagrebu 1962. godine (II nagrada).
* Učestvovao je na mnogim jugoslovenskim festivalima (Ljubljana, Beograd...) svirajući dela studenata kompozicije.
* Godine 1960. učesnik je na konkursu klarinetista u Ženevi.
* Godine 1960. učesnik je na konkursu klarinetista u Budimpešti.

## Zanimljivosti
* Prvi solistički koncert Đuka Tonči imao je u Muzičkoj školi Stanković, 1961. godine u okviru postdiplomskih studija. Značaj ovog koncerta je u tome da je to ujedno i prvi solistički koncert koji je održan na duvačkom instrumentu u Beogradu.
* Đuka Tonči je najmlađi magistrant muzike u Jugoslaviji. Imao je svega 23 godine kada je završio postdiplomske studije.
* Prvi student Muzičke akademije koji je u prvoj godini studija na ispitu iz klarineta dobio ocenu 10.
* Bio je prvi neplaćeni asistent profesora Bruno Bruna.

## Snimci
* Za radio-Beograd i TV Beograd snimio je veliki broj koncerata svirajući u orkestru RTB-a.
* Za radio-Beograd i TV Beograd snimio je klarinetska dela i kao solista na klarinetu.

## Pedagoški rad
Kraće vreme bavio se i pedagoškim radom u Muzičkoj školi „Slavenski“ (1964.), zatim je duže vreme uspešno besplatno asistirao profesoru Bruno Brunu. Za vreme muzičkih turneja profesora Bruna, Tonči Đuka je držao predavanja studentima klarineta.

## Veze
* Klarinetisti u Srbiji
* Bruno Brun
* Prstoredi tonova na klarinetu
* Klarinetska literatura u Srbiji
* Nega i čuvanje klarineta
* Trska za klarinet
* Tehnika daha

## Reference

## Napisi i literatura
* *Leksikon jugoslavenske muzike*, Zagreb, 1984, sv. I, 414.
* *40 godina Fakulteta muzičke umetnosti (Muzičke akademije) 1937-1977*, Univerzitet umetnosti u Beogradu, Beograd, 1977, 88 str.
* *50 godina Fakulteta muzičke umetnosti (Muzičke akademije)*, Univerzitet umetnosti, Beograd, 1988, 146 str, postdiplomske studije 173 str.

## Vanjske veze
* Sve o klarinetu 
* Sajt o klarinetu
* Muzička scena, ''klarinet''